Bombardiranje Dresdena
Bombardiranje Dresdena bio je zračni napad na Dresden, glavni grad njemačke pokrajine Saksonije, tijekom zadnjih mjeseci drugoga svjetskoga rata u sklopu Evropskog bojišta. U četiri zračne racije, između 13. i 15. II 1945., korišteno je 722 teška bombardera britanske Kraljevske zračne snage (RAF) i 527 američke zračne snage Vojske SAD (USAAF), koji su ukupno izbacili više od 3.900 tona eksplozivnih bombi i zapaljivih naprava na grad. Bombardiranje je uništilo preko 1.600 hektara (6,5 km2) grada i okolnog područja. Poginulo je između 22.700 i 25.000 osoba, većinom civila. Usljedile su još tri zračne racije - dvije 2.3. i jedna 17.4. - koje su kao cilj uzele željezničku prugu i industrijska područja. 

Nakon rata, pokrenute su rasprave o opravdanosti ovakvih teških bombardiranja, te je postao jedan od moralnih causes célèbres drugoga svjetskoga rata.

Američki izvještaj iz 1953. branio je operaciju i bombardiranje vojnih i industrijskih meta, jer je grad bio važno željezničko čvorište i komunikacijski centar, u kojem je bilo 110 tvornica i 50.000 radnika koji su podupirali njemački vojno-industrijski kompleks. Nekoliko istraživača je tvrdilo da nisu sve komunikacijske infrastrukture postale mete, poput primjerice mostova, niti je bilo opsežnog razaranja izvan industrijskog središta grada. Kritičari bombardiranja navode da je Dresden—koji se katkad spominjao kao "Firenca na Elbi" (Elbflorenz)—bio kulturno središte sa malim vojnim značajem, te da su napadi bili nesrazmjerni i neselektivni u usporedbi sa vojnim ciljevima.

Broj poginulih bio je dugo vremena predmet sporova. 1945, njemačka vlada je naredila tisku da objavi preuveličani broj poginulih od 200.000, a neki su nacionalisti navodili i broj poginulih od čak 500.000. Gradska uprava je procijenila da je realan broj poginulih otprilike 25.000 žrtava, cifra koju su potvrdila kasnija istraživanja, od kojih je zadnja bila ona gradskog vijeća iz 2010.

Svoja iskustva u ovom događaju obradio je pisac Kurt Vonnegut u svojem romanu Klaonica-Pet.

Izvori

Literatura

Vanjske veze
Pakao pred kraj rata: bombardiranje Dresdena Deutsche Welle
U Dresdenu poginulo 'samo' 25.000 ljudi Dnevnik.hr
Zločini u Drugom svjetskom ratu
Američki ratni zločini
Dresden